অনুৰণনঃ বলীউদ ২০১৩ :এক চমু আলোকপাত\nশব্দৰপৰা হৃদয়লৈ এক অবিৰত পৰিক্ৰমা ...\nৰূপালী ঢৌৰ কথাৰে ...\nবলীউদ ২০১৩ :এক চমু আলোকপাত\nআৰু মাত্ৰ দুদিনমান পাছতেই মেলানি মাগিবহি ২০১৩ বৰ্ষটিয়ে; আমি ব্যস্ত হৈ পৰিম ইংৰাজী নৱবৰ্ষক আদৰিবলৈ । এনে এক ক্ষণত বাৰু উভতি চাবলৈ মন নাযায়নে পুৰণি বছৰটোৰ বিভিন্ন ক্ষেত্ৰৰ পোৱা-নোপোৱাবোৰলৈ ? নিশ্চয় যায় । তেন্তে আহক আমি বিদায়ী পৰত বছৰটোৰ বলীউদৰ জগতখনত ক্ষন্তেকৰ বাবে বিচৰণ কৰোঁ : অনুধাৱন কৰোঁ বছৰটোত কিমান উত্থান-পতনৰ ঢৌ পাৰ হৈ গ'ল হিন্দী চলচ্চিত্ৰ জগতখনৰ মজিয়াৰে । আমি বাৰু বিচৰামতে ভাল ছৱি চাবলৈ পালোঁনে ? বলীউদে বাৰু আমাক কি দিলে ? এনেবোৰ প্ৰশ্ন নিশ্চয় আপোনাৰ মনতো উদয় হৈছে । আমাৰ মনতো উদয় হোৱা এনে কিছু প্ৰশ্নৰ পম খেদিয়েই এই চমু লেখনিটো যুগুত কৰিলোঁ । এই লেখনিটো এগৰাকী সাধাৰণ দৰ্শকৰ দৃষ্টিৰেহে লিখা হৈছে : ইয়াত সমালোচনাত্মক দৃষ্টিভঙ্গী প্ৰকাশ পালেও সেয়া দৰ্শক হিচাপেহে । চিত্ৰ সমালোচনাৰ যোগ্যতা আমাৰ নাই ।\nএই ২০১৩ চনটো আছিল হিন্দী ছৱিজগতৰ বাবে খুবেই গুৰুত্ত্বপূৰ্ণ বছৰ । এই গুৰুত্ত্ব কেইবাটাও কাৰণত প্ৰতীয়মান হয় । এই বছৰতেই হিন্দী চলচ্চিত্ৰই পূৰ্ণ কৰিলে সুদীৰ্ঘ ১০০ বছৰ । ১৯১৩ চনতেই 'ৰাজা হৰিশ্চন্দ্ৰ' ছৱিৰে আৰম্ভ হোৱা এই যাত্ৰা আছিল সচাঁকৈয়ে সোণোৱালী । এই শতবৰ্ষীয় যাত্ৰাত দেখা যায় বহুতো উত্থান-পতন । এনে উত্থান-পতনৰ মাজেৰেই বলীউদে গৰকিলে শতবৰ্ষ । এই শততম বৰ্ষও ইয়াৰ ব্যতিক্ৰম নহয় নিশ্চয় ।\nএই বছৰটোৰ আন এক উল্লেখযোগ্য দিশ হৈছে একাধিক ছৱিৰ ঘৰুৱা উপাৰ্জনৰ লেখেৰে দুশ কোটিৰ 'এলিট' ঘৰত প্ৰৱেশ । ইয়াৰ আগতে মাত্ৰ এখন ছৱিয়ে দুশ কোটি স্পৰ্শ কৰিবলৈ সক্ষম হৈছিল, আৰু সেয়া হৈছে ২০০৯ চনৰ আমিৰ খান অভিনীত 'থ্ৰী ইডিয়টছ্' । কিন্তু চলিত বৰ্ষৰ শেষাৰ্ধত দেখা যায় এক বিৰাট পৰিৱৰ্ত্তন । 'থ্ৰী ইডিয়টছ্'-ৰ চাৰি বছৰীয়া ৰাজত্বকালৰ অৱসান ঘটায় পোনতে শ্বাহৰুখ খান, দীপিকা পাডুকন অভিনীত 'কমেডী মচালা' ফিল্ম 'চেন্নাই এক্সপ্ৰেছ'-এ (Chennai Express) । তাৰ তিনিমাহমান পাছতেই হৃত্বিক ৰৌচন, প্ৰিয়ঙ্কা চোপ্ৰা, বিৱেক অবেৰয়, কংগনা ৰানাৱট অভিনীত কল্পবিজ্ঞানভিত্তিক 'চুপাৰহিৰো' ফিল্ম 'কৃশ্ ৩'-য়ে (Krrish 3) 'চেন্নাই এক্সপ্ৰেছ'-কো ছেৰ পেলাবলৈ সক্ষম হয় । সম্প্ৰতি (এই লেখাটো লিখি থকা মুহূৰ্ত্তলৈকে) আমিৰ খান, অভিষেক বচ্চন, উদয় চোপ্ৰা, কেটৰিনা কাঈফ অভিনীত 'একচন থ্ৰীলাৰ' 'ধূম : ৩' (Dhoom:3) (এইখনেই হৈছে IMAX Format-ত মুক্তি লাভ কৰা বলীউদৰ প্ৰথম চলচ্চিত্ৰ) যি গতিৰে চলি আছে, তালৈ চাই এই কথা নিঃসন্দেহে ক'ব পাৰি যে ই অনতিপলমে দুশ কোটিৰ ঘৰ স্পৰ্শ কৰিবগৈ ; তদুপৰি এইখন বছৰটোৰ সৰ্বাধিক উপাৰ্জনকাৰী চিনেমা হোৱাৰো সম্ভাৱনা প্ৰকট হৈ পৰিছে । যদি সেয়ে হয়, তেতিয়াহ'লে সফলতাৰ শীৰ্ষত উপনীত হ'ব অভিনেতা আমিৰ খান (অভিনীত দুখনকৈ ছৱিয়ে দুশ কোটিৰ ঘৰ স্পৰ্শ কৰা একমাত্ৰ অভিনেতা) ।\nচলিত বছৰত মুঠতে ৮ খন ছৱিয়ে ঘৰুৱা উপাৰ্জনৰ লেখেৰে এশ কোটিৰ ডেওনা পাৰ কৰে । এই সফলতা লভিবলৈ সক্ষম হোৱা আন ৫ খন ছৱি হৈছে ক্ৰমে 'য়েহ জৱানী হ্যায় দীৱানী' (Yeh Jawaani Hai Deewani) (দুশ কোটি টকাৰ ওচৰা-ওচৰি), 'গোলীয়ো কি ৰাসলীলা ৰাম-লীলা' (Goliyon Ki Raasleela Ram-Leela), 'ভাগ মিলখা ভাগ' (Bhaag Milkha Bhaag), 'গ্ৰেণ্ড মস্তি' (Grand Masti) (এশ কোটি স্পৰ্শ কৰা প্ৰথম 'এডাল্ট মোভী') আৰু 'ৰেচ ২' (Race 2) । তদুপৰি 'আশিকী ২' (Aashiqui 2), 'স্পেচিয়েল ২৬' (Special Chabbis) আদিয়েও যথেষ্ট সফলতা অৰ্জন কৰিবলৈ সক্ষম হয় । বিনিয়োগৰ তুলনাত শতকৰা হিচাপত আটাইতকৈ বেছি লাভ অৰ্জন কৰা ছৱিবোৰ হৈছে 'আশিকী ২' (৬১২% লাভ), 'য়েহ জৱানী হ্যায় দীৱানী', 'এ.বি.চি.ডি.' (Any Body Can Dance), 'ফাক্ৰী' (Fukrey), 'গ্ৰেণ্ড মস্তি' আদি । এফালে উপাৰ্জনৰ পাহাৰ, আনফালে বিস্তৰ লোকচান- এয়া চলিত বৰ্ষতো সহজলভ্য । 'জঞ্জীৰ' (Zanjeer), 'জিলা গাজিয়াবাদ' (Zila Ghaziabad), 'বছ' (Boss), 'বুলেট ৰাজা' (Bullett Raja), 'গোৰী তেৰে প্যাৰ মে' (Gori Tere Pyaar Mein) আদিয়ে 'বক্স অফিচ'-ত মুখ ঠেকেচা খাই 'ফ্লপ'-ৰ শাৰীলৈ অৱনমিত হয় । বছৰটোত কেইবাখনো ছৱিৰ 'ছিকুৱেল' তথা 'কোৱাছি-চিকুৱেল'-এ মুক্তি লাভ কৰে । এইবোৰৰ ভিতৰত 'ধূম ৩', 'কৃশ্ ৩', 'ৰেচ ২', 'আশিকী ২' আৰু 'গ্ৰেণ্ড মস্তি'-য়ে বাণিজ্যক সফলতা লাভ কৰে যদিও 'মাৰ্দাৰ ৩' (Murder 3), 'ওৱাঞ্চ আপন এ টাইম ইন মুম্বাই দোবাৰা' (Once Upon A Time In Mumbai 2), 'শ্বুট আউট এট ৱাডালা' (Shootout At Wadala), 'চাহেব, বিবি অউৰ গেংষ্টাৰ ৰিটাৰ্ণছ্' (Saheb, Biwi Aur Gangster Returns), 'সত্য ২' (Satya 2), 'য়ামলা পাগলা দীৱানা ২' (Yamla Pagla Deewana 2) আদি ব্যৰ্থ হয় ।\nকিন্তু আপোনালোকে নিশ্চয় উপলব্ধি কৰে যে পৰিসংখ্যাই সকলো নহয় । পাৰিসাংখ্যিক তথ্যই একোখন চিনেমাৰ মানদণ্ডৰ এক ক্ষুদ্ৰ অংশকহে প্ৰতিনিধিত্ব কৰে । কেৱল বক্স অফিচৰ সাফল্যই একোখন ছৱি উচ্চ মানদণ্ডৰ বুলি প্ৰতিষ্ঠা কৰিব নোৱাৰে । কেৱল বাণিজ্যিক দিশৰপৰা চালেই নহ'ব, আমি সমালোচনাত্মক দৃষ্টিভঙ্গীৰেহে একোখন চিনেমাৰ মানদণ্ড নিৰূপণ কৰিব পাৰোঁ । উদাহৰণস্বৰূপে বছৰটোত উপাৰ্জনৰ দিশেৰে শীৰ্ষত উপনীত হ'বলৈ সক্ষম হোৱা বোলছৱিকেইখনৰ কথাকে ক'ব পাৰি । 'চেন্নাই এক্সপ্ৰেছ' সমালোচকসকলৰদ্বাৰা বিভিন্ন ধৰণে সমালোচিত হোৱা দেখা যায় । 'কৃশ ৩'-য়ে 'ভিজুৱেল এফেক্ট'-ৰ দিশেৰে হলীউদৰ ছৱিৰ প্ৰায় সমকক্ষ হৈ ভাৰতীয় চিনেমাৰ জগতখনত এক মাইলৰ খুঁটিৰূপে থিয় দিবলৈ সক্ষম হয় যদিও বিশেষকৈ চিত্ৰনাট্য সম্পৰ্কীয় দোষৰ উপৰিও হলীউদৰ ভালেমান ছৱিৰ নকল কৰা কাৰ্য বাৰুকৈয়ে সমালোচিত হৈছে । অৱশ্যে হলীউদৰ এখনো চিনেমা নোচোৱা দৰ্শকৰ বাবে এইখন উপভোগ্য হ'ব পাৰে । 'ধূম ৩'-ৰ সমকক্ষ 'একচন চিকুৱেঞ্চ' বোধকৰোঁ বলীউদৰ এতিয়ালৈকে আন কোনো ছৱিৰে নাই । কিন্তু এই ছৱিখনো সমালোচনাৰ ঊৰ্দ্ধত নহয় । সেইদৰে এশ কোটি স্পৰ্শ কৰা 'গ্ৰেণ্ড মস্তি' হৈছে এক বহুৱালি মাত্ৰ । এইবোৰ চলচ্চিত্ৰ নিশ্চয় বছৰটোৰ শ্ৰেষ্ঠ দহখনৰ ভিতৰত নপৰে । দেখা যায় যে বহুতো ভাল ছৱি উপযুক্ত প্ৰচাৰৰ অভাৱতেই হওক বা আন কাৰণতেই হওক দৰ্শকৰদ্বাৰা প্ৰায়ে অৱহেলিত হোৱা দেখা যায় । এয়া নিশ্চয় ভাৰতীয় চিনেমা জগতৰ বাবে ভাল লক্ষণ নহয় ।\nএই ২০১৩ বৰ্ষতো বলীউদে কেইবাখনো ভাল চিনেমা উপহাৰ দিয়ে । বাণিজ্যিক দিশতো সফলতা অৰ্জন কৰিবলৈ সক্ষম হোৱা এনে এখন ছৱি হৈছে 'ভাগ মিলখা ভাগ', যাৰ মাজেৰে ভাৰতৰ 'ফ্লাইং শিখ' মিলখা সিঙৰ জীৱন সুন্দৰভাৱে চিত্ৰিত কৰা হৈছে । ফাৰহান আখটাৰৰ মাজত মিলখা সিং জীৱন্ত হৈ উঠা এই বোলছৱিখনে শ্ৰেষ্ঠ ছৱিকে ধৰি বছৰটোৰ কেইবাটাও বটাঁ আঁজুৰি নিয়াৰ সম্ভাৱনা আছে । কম বাজেটেৰে নিৰ্মিত 'দ্য লাঞ্চবক্স' (The Lunchbox) হৈছে বছৰটোৰ অন্যতম শ্ৰেষ্ঠ চলচ্চিত্ৰ; মুম্বাইৰ 'দব্বা' সংস্কৃতি আৰু এক সুন্দৰ প্ৰেম কাহিনী জীৱন্ত ৰূপত প্ৰতিফলিত হোৱা এই ছৱিখনত ইৰফান খান আৰু নিম্ৰাত কৌৰৰ অভিনয় আছিল অসাধাৰণ । অস্কাৰৰ বিদেশী ভাষাৰ শ্ৰেষ্ঠ চলচ্চিত্ৰ শিতানৰ বাবে ভাৰতৰপৰা এই কথাছৱিখন পঠিওৱাটো বহু সমালোচকে বিচাৰিছিল যদিও বাছনি কমিটীয়ে গুজৰাটী ছৱি এখনহে পঠিয়ায়, যি মনোনয়ন পোৱাত ব্যৰ্থ হয় । জাক-জমকতাৰে ভৰা চিনেমা চাই ভালপোৱা দৰ্শকে 'দ্য লাঞ্চবক্স' পছন্দ নকৰাৰ সম্ভাৱনাই বেছি । 'শ্বিপ অৱ থেছিয়াছ' (Ship of Theseus), 'ছাহিদ' (Shahid) আদি ছৱিও উচ্চ মানদণ্ডৰ হৈছে । বছৰটোৰ শ্ৰেষ্ঠ ছৱিৰ ভিতৰত নাম অন্তৰ্ভূক্ত কৰিব পৰা আন কেইখনমান বোলছৱি হৈছে 'মাদ্ৰাজ কেফে' (Madras Cafe), 'স্পেছিয়েল ২৬', 'কাই পো চে' (Kai Po Che), 'ৰাঞ্ঝনা' (Raanjhanaa), 'লুটেৰা' (Lootera), 'ডি-ডে' (D-Day), 'আশিকী ২' আদি । 'মাদ্ৰাজ কেফে'-ত ভাৰতৰ প্ৰাক্তন প্ৰধানমন্ত্ৰী ৰাজীৱ গান্ধীৰ হত্যাকাণ্ড তথা ইয়াৰ আঁৰৰ কাহিনী সুন্দৰ ৰূপত চিত্ৰিত হৈছে । 'স্পেছিয়েল ২৬'-ৰ নকল চি.বি.আই. এজেণ্টৰ কাৰচাজি, 'কাই পো চে'-ৰ অগতানুগতিক প্লটৰ জীৱন্ত ৰূপ, 'ৰাঞ্ঝনা'-ৰ ৰাজনৈতিক পৰিৱেষ্টনীৰে প্ৰভাৱিত প্ৰেম কাহিনী, 'লুটেৰা'-ৰ ট্ৰেজিক প্ৰেম কাহিনী, 'ডি-ডে'-ৰ উত্তেজনাময় পৰিস্থিতি, 'আশিকী ২'-ৰ প্ৰেমিক যুগলৰ ৰসায়ন আদি খুবেই উপভোগ্য । হিন্দী ছৱিজগতৰ শতবৰ্ষ পূৰ্ত্তি উপলক্ষে বিশেষভাৱে নিৰ্মিত ফিল্ম 'বোম্বে টকিজ' (Bombay Talkies) হৈছে চাৰিখন চুটি ছৱিৰ সমষ্টি ।\nপ্ৰতিবৰ্ষৰ দৰে এইবাৰো বিদেশৰ মাটিত বলীউদৰ ছৱি সমাদৃত হৈ আহিছে । বিভিন্ন ঠাইত ভাৰতীয় চলচ্চিত্ৰই বাণিজ্যিক দিশত সফলতা লাভ কৰিছে । চলিত বৰ্ষত নতুন নতুন দেশ- যেনে পেৰু, পানামা, মৰক্কো আদিতো হিন্দী চিনেমা প্ৰদৰ্শিত হোৱাটো মন কৰিবলগীয়া । আন এক গুৰুত্বপূৰ্ণ দিশ হৈছে অগতানুগতিক প্লটৰ ছৱিৰ সমাদৰ লাভ । চলিত বছৰতো চিনেমাবোৰত ন ন দিশ প্ৰতিফলিত হোৱা দেখা গৈছে ।\nবছৰটোত আমীৰ, হৃত্বিক, শ্বাহৰুখৰ দৰে অভিনেতাসকলে নিজ নিজ অভিনীত ছৱিৰে সফলতাৰ শীৰ্ষত আৰোহণ কৰিবলৈ সক্ষম হয় যদিও কিছু পৰিমাণে ব্যৰ্থ হয় অক্ষয় কুমাৰ, অজয় দেৱগণকে ধৰি কেইগৰাকীমান বিশিষ্ট অভিনেতা । অক্ষয়ৰ 'ওৱাঞ্চ আপন এ টাইম ইন মুম্বাই দোবাৰা' আৰু 'বছ' (Boss) ব্যৰ্থ হয় যদিও 'স্পেছিয়েল ২৬'-ৰ সফলতাই সেয়া ঢাকি ধৰে । ছৈইফ আলী খান অভিনীত 'ৰেচ ২' সফল হয় যদিও ব্যৰ্থ হয় 'গো গোৱা গোন' (Go Goa Gone), 'বুলেট ৰাজা' (Bullet Raja) । অজয় দেৱগণৰ 'হিম্মতৱালা' (Himmatwala), 'সত্যাগ্ৰহ' (Satyagraha) আদিয়ে বক্স অফিচত ভাল ফল দেখুৱাবলৈ সক্ষম নহ'ল । ৰণবীৰ কাপুৰে 'য়েহ জৱানী হ্যায় দীৱানী'-ৰে সুন্দৰ আৰম্ভণি ঘটায় যদিও 'বেচৰম'-এ (Besharam) মুখ ঠেকেচা খালে । শ্বাহিদ কাপুৰৰ 'ফাটা পোষ্টাৰ নিকলা হিৰো' (Phata Poster Nikhla Hero), 'আৰ... ৰাজকুমাৰ' (R... Rajkumar) ব্যৰ্থ হয় ।\nঅৱশ্যে ২০১৩ বৰ্ষটো স্মৰণীয় হৈ ৰ'ব ইৰফান খান, ৰাজকুমাৰ ৰাও, সুশান্ত সিং ৰাজপুত আদিৰ অভিনয় দক্ষতাৰ বাবে । 'দ্য লাঞ্চবক্স' আৰু 'ডি-ডে'-ত কৰা সুন্দৰ অভিনয়েৰে দৰ্শকৰ হৃদয় জিনিবলৈ সক্ষম হয় ইৰফান খান । ৰাজকুমাৰ ৰাৱে 'কাই পো চে' আৰু 'শ্বাহিদ'-ত ভাল অভিনয় প্ৰদৰ্শন কৰিবলৈ সক্ষম হয় । সুশান্ত সিং ৰাজপুতে 'কাই পো চে' আৰু 'শুদ্ধ্ দেশী ৰোমাঞ্চ'-ত (Shuddh Desi Romance) কৰা অভিনয় শলাগনীয় । বছৰটোত ভাল অভিনয়েৰে জিলিকি থকা আন কেইগৰাকীমান অভিনেতা হৈছে ফাৰহান আখটাৰ ('ভাল মিলখা ভাগ'), নাৱাজুদ্দিন ছিদ্দিকী ('বোম্বে টকিজ', 'শ্বোৰ্টজ্', 'দ্য লাঞ্চবক্স'), জন আব্ৰাহম ('মাদ্ৰাজ কেফে', 'ৰেচ ২', 'শ্বুট আউট এট ৱাডালা'), অমিত ছাধ ('কাই পো চে'), ইমৰাণ হাছমি ('এক থী ডায়ন', 'ঘনচক্কৰ'), ৰণবীৰ সিং ('লুটেৰা', 'গোলীয়ো কী ৰাসলীলা ৰাম-লীলা') আদি । 'ভাগ মিলখা ভাগ'-ত কৰা ফাৰহান আখটাৰৰ অভিনয় কেতিয়াও পাহৰিব পৰা নাযাব । ৰণবীৰ সিঙৰ বাবে এই বছৰটো হৈ ৰ'ব মাইলৰ খুঁটিস্বৰূপ ।\nঅভিনেত্ৰী দীপিকা পাডুকনৰ বাবে 'সপোনৰ বৰ্ষ' আছিল ২০১৩ । গোটেই বছৰটোত বলীউদৰ জগতত যেন চলিল দীপিকাৰেই ৰাজত্ব । তেওঁৰদ্বাৰা অভিনীত 'ৰেচ ২', 'য়েহ জৱানী হ্যায় দীৱানী', 'চেন্নাই এক্সপ্ৰেছ' আৰু 'গোলীয়ো কী ৰাসলীলা ৰাম-লীলা' - চাৰিওখন ছৱিয়েই বাণিজ্যকভাৱে যথেষ্ট সফল হয় । চাৰিওখন চিনেমাতে ভিন্নধৰ্মী চৰিত্ৰত যথেষ্ট পাৰদৰ্শিতাৰে অভিনয় প্ৰদৰ্শন কৰি দৰ্শকৰ হৃদয় জিনিবলৈ সক্ষম হয় দীপিকা । তেওঁ নিঃসন্দেহে এইবাৰৰ শ্ৰেষ্ঠ অভিনেত্ৰীৰ দাবীদাৰ । 'দ্য লাঞ্চবক্স'-ত কৰা নিম্ৰাত কৌৰৰ অভিনয় খুবেই হৃদয়পৰশা হৈছিল । হুমা কুৰেশী সক্ষম হয় নিজৰ অভিনয় প্ৰতিভা দাঙি ধৰিবলৈ 'এক থী ডায়ন' আৰু 'ডি-ডে'-ৰ মাজেৰে । দিব্যা দত্ত হৈছে বছৰটোৰ আন এগৰাকী সফল অভিনেত্ৰী, যিয়ে 'ভাগ মিলখা ভাগ', 'স্পেছিয়েল ২৬', 'জিলা গাজিয়াবাদ' আৰু 'লুটেৰা'-ত সহকাৰী অভিনেত্ৰীৰ ৰূপদান কৰে । ২০১৩-ৰ আন কেইগৰাকীমান সফল অভিনেত্ৰী হৈছে কংগনা ৰাণাৱট ('কৃশ ৩', 'শ্বুট আউট এট ৱাডালা', 'ৰাজ্জো'), ৰিচা ছদ্ধা ('ফাক্ৰী', 'শ্বৰ্টজ্', 'গোলীয়ো কী ৰাসলীলা ৰাম-লীলা'), শিল্পা শুক্লা ('বি.এ. পাছ'), সোনম কাপুৰ ('ৰাঞ্ঝনা', 'ভাগ মিলখা ভাগ') আদি । আনহাতে ব্যৰ্থ হয় প্ৰিয়ঙ্কা চোপ্ৰা, বিদ্যা বালান, সোণাক্ষী সিনহা আদি । প্ৰিয়ঙ্কা অভিনীত 'কৃশ ৩' সফল হয় যদিও ছৱিখনত তেওঁ ভাল অভিনয় দাঙি ধৰাত ব্যৰ্থ হয় ; তেওঁৰদ্বাৰা অভিনীত 'জঞ্জীৰ' ফ্লপ হিচাপে পৰিগণিত হয় । সোণাক্ষীৰদ্বাৰা অভিনীত 'লুটেৰা'-ই সমালোচকৰপৰা প্ৰশংসা বুটলিবলৈ সক্ষম হয় যদিও ব্যৰ্থ হয় 'ওৱাঞ্চ আপন এ টাইম ইন মুম্বাই দোবাৰা', 'আৰ... ৰাজকুমাৰ' আৰু 'বুলেট ৰাজা' ।\nপ্ৰতি বছৰৰ দৰে এইবাৰো বলীউদত কেইবাখনো নতুন মুখে ভুমুকি মাৰে । নৱাগত অভিনেতাসকলৰ ভিতৰত সুশান্ত সিং ৰাজপুতে সকলোৰে দৃষ্টি আকৰ্ষণ কৰিবলৈ সক্ষম হয় । দক্ষিণ ভাৰতৰপৰা আহি বলীউদত পদাৰ্পণ কৰিলেহি ধনুষ ('ৰাঞ্ঝনা'), ৰামচৰণ তেজা ('জঞ্জীৰ'), তমন্না ভাটিয়া ('হিম্মটৱালা'), তাপসী পন্নু ('চশমে বদ্দুৰ') আদিয়ে । বলীউদত চলিত বৰ্ষত অভিষেক ঘটা আন কেইগৰাকীমান অভিনেতা-অভিনেত্ৰী হৈছে বাণী কাপুৰ, পুণম পাণ্ডে, ৰাশি খান্না, আমীৰা দস্তুৰ, পল্লৱী ছৰ্দা, গিৰীশ তৌৰণী, মিস্তী, অমিত ছাধ, ছাচা আঘা, পুজা ছালৱি আদি ।\nদেখা যায় যে বলীউদত ভাল ছৱিৰ সমান্তৰালভাৱে সস্তীয়া মনোৰঞ্জনৰ উদ্দেশ্যে নিৰ্মিত ছৱিও চলি আহিছে । বহু ভাল ছৱিয়ে বাণিজ্যিক সফলতা লাভত ব্যৰ্থ হোৱাও দেখা গৈছে । দৰ্শকৰ ৰুচি পৰিৱৰ্ত্তনত বলীউদে নিৰ্ণায়ক ভূমিকা গ্ৰহণ কৰি আহিছে । লগতে পৰিৱৰ্ত্তনশীলতাক ই সদায়ে স্বীকৃতি দি আহিছে । পৰিৱৰ্ত্তনশীলতা আৱশ্যকীয় নিশ্চয় । কিন্তু বলীউদত এনে কিছু ছৱিও নিৰ্মিত হৈ আহিছে যি জন মানসত বেয়া প্ৰভাৱ বিস্তাৰ কৰিব পাৰে । দৰ্শকসকল এনে ছৱিৰপৰা সাৱধান হোৱা উচিত । চলিত বৰ্ষটোৱে হয়তো বহু কিবাকিবি দিলে বা বিচৰা মতে আমি নাপালোঁ । তথাপিও আমি আশা ৰাখিব পাৰোঁ যে আগন্তুক বছৰটোৱে আমাক নিশ্চয় কেইবাখনো প্ৰকৃতাৰ্থত ভাল ছৱি উপহাৰ দিব ।\nপ্ৰকাশিত (দ্বাৰা): Devid Swargiary সময় : 9:40:00 PM\nশীৰ্ষক/বিষয় : প্ৰৱন্ধ\nঅৱস্থান : Guwahati, Assam, India\nANURANAN : The Colors of Life...\n'অনুৰণন' হৈছে এমুঠি ভিন্নধৰ্মী অনুভৱৰ কৰণি । শব্দৰপৰা হৃদয়লৈ এক অবিৰত পৰিক্ৰমাৰ বিনম্ৰ প্ৰয়াস এয়া ।\nকবিতা (8) প্ৰৱন্ধ (2) অণুগল্প (1) অনুভৱ (1) আদৰণি (1) উপন্যাসিকা (1) এশৰীয়া গল্প (1) পত্ৰোপন্যাসিকা (1) বিশেষ ৰচনা (1) ভিডিঅ' ক্লিপ (1)\nমুক্তিৰ অপেক্ষাত খনচেৰেক অসমীয়া কথাছৱি :\nশব্দবোৰ যেতিয়া হেৰাই যায়... (অনুভৱ)\nশুনা শুনা সভাসদ (বিশেষ ৰচনা) :\nএজাৰত হৃদয়ৰ সংবাদ - ১ (পত্ৰোপন্যাসিকা)\nঅংকীয়া ভাওনাৰ একাংশ (ভিডিঅ' ক্লিপ)\nজলফাই তলৰ গধূলি ...\nগুলীৱিদ্ধ হৃদয়ৰ এনিশা ...\nঅনুভৱৰ ক'লাজত ...\nঅন্তৰাৰ ডায়েৰী ...\nহেপাঁহবোৰ ফুলিব পদূলিত ৰৈ ...\nএটি নিশাৰ সাধুকথা ... (খিৰিকীমুখৰ কবিলৈ একলম)\nশব্দৰপৰা হৃদয়লৈ যাত্ৰা যাৰ ...\nআৰণ্যক ( উপন্যাসিকা )\nআকাশৰ বিশালতাত নিমগ্ন হৈ ...\nঅন্তৰাৰ চিঠি ...\nমোৰ বিষয়ে ...\nসপোন দেখি ভালপোৱা এক আজন্ম প্ৰেমিক চৰাই ...\nজনপ্ৰিয় পোষ্টসমূহ :\nবিগত বছৰবোৰৰ দৰে আগন্তুক ২০১৪ বৰ্ষতো মুক্তিলাভ কৰিব কেইখনমান অসমীয়া কথাছৱিয়ে । এয়া অসমীয়া চিত্ৰপ্ৰেমীসকলৰ বাবে এক সুখবৰ । অসমীয়া চলচ...\n( উপন্যাসিকাখনিৰ চৰিত্ৰসমূহ কাল্পনিক । উপন্যাসিকাখনিৰ কাহিনীভাগ এই সমাজখনৰ ওপৰতেই আধাৰিত । ) * প্ৰস্তাৱনা : ... দীপশিখাৰ...\nআৰু মাত্ৰ দুদিনমান পাছতেই মেলানি মাগিবহি ২০১৩ বৰ্ষটিয়ে; আমি ব্যস্ত হৈ পৰিম ইংৰাজী নৱবৰ্ষক আদৰিবলৈ । এনে এক ক্ষণত বাৰু উভতি চাবলৈ মন নাযায...\nঅহ্... (এশৰীয়া গল্প)\nকিহিক্-কৈ শব্দ কৰি গাড়ীখন ৰৈ গ'ল; চকু মেলি বাহিৰলৈ চাই দেখিলোঁ নিশকতীয়া কুকুৰটোৱে লেঙেৰিয়াই লেঙেৰিয়াই গৈ আছে ।\n১ঃ শব্দবোৰ যেতিয়া হেৰাই যায়, মই তোমাৰ কাষ চাপোঁ । কাৰণ মই তেতিয়া হৈ পৰোঁ মৃত মৌন এক কংকালসাৰ জীৱ । তুমি আলফুলে আৱৰি ধৰা মোক হৃদয়ৰ সমস্...\nজোনাক একাঁজলি ...\n১ নৈখন এৰাৰ আগতেই সপোনটো দেখিছিল সি । পপীয়া তৰা ওলোৱাৰ দিনা নিশা দুপৰলৈ পথাৰৰ বুকুত শিল ভাঙি ভাঙি শিলাময় হৈ পৰা তাৰ ...\nদৃশ্যপট : এক মানুহজন সন্মানীয় । পিচে তেওঁৰ নীতিনো কিমান 'চিধা' - তাৰ জোখ লয় কোনে ? তেওঁ যি 'নীতি' সদায় '...\nস্মৃতিৰ বাখৰুৱা পথেৰে বাট বুলিছোঁ মই শূন্যতাৰপৰা বিশালতালৈ ... পৰেনে মনত বাৰু বকুল ফুলা দিনবোৰৰ কথা ? হাতে হাত ধৰি গৰখীয়া বাঁহীৰ ম...\nসত্ৰীয়া সংস্কৃতিৰ অনন্য উপাদান অংকীয়া ভাওনা পৰিৱেশনৰ দৃশ্য (ৰাকেশ বৰুৱাৰ সৌজন্যত)\nWelcome to the blog অনুৰণন (ANURANAN) -Devid Swargiary ডেভিদ স্বৰ্গীয়া ৰী কলমৰ সীৰলুত ৰচা...\nবিনন্দীয়া প্ৰকৃতি ...\nমই গুগল প্লাচত...\nপৃষ্ঠা পৰিদৰ্শন :\nশিলে শিলে ঠেকা খালে...\nযোগাযোগ কৰক :\nই-মেইল লাভ কৰকঃ\nঅসমীয়া সাহিত্যৰ প্ৰগতি সম্পৰ্কে আপোনাৰ মতামত কি ?\nব্লগটো আপুনি কেনে পালে ? (মূল্যায়ন কৰক) :\nTranslate (অনুবাদ কৰক) :\nঅসম আৰু অসমীয়া সাহিত্য :\nযিদৰে জীয়াই থাকে...\nসৃষ্টিৰ অমিয়া ঢালি\nন প্ৰাণেৰে উদ্ভাসিত অসমভূমি,\nনীলিম হৃদয়ৰ আৱেশেৰে\nশব্দবোৰ ৰৈ যায় শ্ৰীচৰণ চুমি ।\nসাধনাৰ এমুঠি ফুল\nআৰু দুটোপাল চকুলো,\nএবুকু হেঁপাহৰ বোল\nসেয়ে সাদৰে উচৰ্গিলোঁ ।...\nবিহু মাৰিবলৈ ওলালোঁৱেই\nৰাইজে বাৰু আশীৰ্বাদকণ নিদিবনে ?\nঅসমীয়া বস্ত্ৰশিল্পৰ চানেকি (শিল্পী বৈশালী দাসৰ সৌজন্যত)\nনিৰ্বাচিত ব্লগৰ শেহতীয়া লেখনি সম্ভাৰ :\nৰূপালী পৰ্দাঃ মনোৰঞ্জনৰ ফুল-পেকেজ কেনী বসুমতাৰীৰ 'ছাছপেণ্ডেড ইন্সপেক্টৰ বড়ো': কিমান সফল? :: লীলাকান্ত পায়েং - মনোৰঞ্জনৰ পৃথিৱীত হেনো তিনিটা বস্তুহে বিক্ৰী হয়। সেয়া হৈছে এণ্টাৰটেইনমেণ্ট, এণ্টাৰটেইনমেণ্ট আৰু এণ্টাৰটেইনমেণ্ট। লোকেল কুংফু খ্যাত কেনী বসুমতাৰীৰ নতুনকৈ ৰি...\nএয়াওতো সম্ভৱ - এয়াওতো সম্ভৱ মোৰ স্মৃতিত এখন মেলা বহি আছে মই জানোঁ যে তুমি এতিয়াও সাৰে আছা এইটো বেলেগ কথা যে মানুহে তোমাক বিচাৰি পালে কিন্তু তুমি নিজৰ সপোনতে হয়তো হেৰাই আ...\nঅপূৰ্ব আয়াৰলেণ্ড (সপ্তম খণ্ড) - আয়াৰলেণ্ডত শেষ দিন। মোৰ জন্মদিনো! আহি পোৱাৰ দিনাই ঠিক কৰি থৈছিলো, এই দিনটো আয়াৰলেণ্ড ভ্ৰমণৰ সকলোতকৈ আকৰ্ষণীয় দিন হ'ব বুলি। এনে এটা দিন য'ত গতানুগতিক জী...\nসঁচাকে কোৱা কথাটি কোৱা - নাৰীঃ- সঁচাকে কোৱা কথাটি কোৱা ভাল জানো মোক পোৱা পুৰুষঃ-(এ)নকওঁ নকওঁ ওহু নকওঁ মোৰ চকুলৈ চোৱা নাৰীঃ- মোলৈ বাৰু তোমাৰ কিমান মৰম আছে কোৱা পুৰুষঃ-(এ)নকওঁ নকও...\nআউঁসীত জোনাক বিচাৰি\nবনৰীয়া কুকুৰাবোৰ কেতিয়া কেনেকৈ অদৃশ্য হ'ল? - 1962 চনত বৰ বানপানীয়ে সমগ্ৰ ঢকুৱাখনা বুৰাই পেলাইছিল। বান বিভিষিকাৰ দৃশ্যবোৰ এতিয়াও যেন চকুৰ সমুখত ভাঁহি উঠে। তেতিয়া মোৰ বয়স সাত বছৰ হৈ গৈছে। বানপানীৰ পিছত ...\nসোঁৱৰণিৰ সাঁকোৰে নামে জোনাক\nজীৱনঃ মোৰ উপলব্ধিত (১) - *পৰিক্ৰমা... * ভূমিকম্পৰ তীব্ৰ জোকাৰণিৰ পিছত পৃথিৱীখন স্থিৰ নোহোৱালৈকে কোনোবা জীয়াই থকা বা নথকাটো সুনিশ্চিত নহয়! কেতিয়াবা বাট পথৰ নক্সাও সলনি হৈ যায়। সলনি...\nতোমাক দেখিলেই... - কিয় জানো আজিকালি তোমাক দেখিলেই বুকুখন কঁপে। ইপাৰৰ সৌৰভ সিপাৰত বিলাই কিয় জানো আজিকালি তোমাৰ হুমুনিয়াহে সপোন কাঢ়ে তুমিও জানা, ময়ো হেপাহৰ ৰং বেদনা নহয় কিয় জ...\n২০১৭ বৰ্ষৰ অসমীয়া গান - সততে অভিযোগ উঠে যে ভাল অসমীয়া গীততকৈ 'সস্তীয়া' গীতৰ চাহিদা বেছি। শ্ৰোতাৰ ৰুচি আৰু জনপ্ৰিয়তাৰ মাপকাঠিৰে কেতিয়াবা ভাল আৰু বেয়াৰ মাজৰ সীমাডাল ধূসৰ হৈ পৰে। ম...\nফুং ফাং বেবেৰিবাং\nহং-কঙৰ অৰঙে দৰঙে - *হং-কঙৰ অৰঙে দৰঙে* কেথে' পেচিফিকৰ বিমানখন হংকঙত অৱতৰণ কৰোঁতে তাত সন্ধিয়া প্ৰায় ৬ঃ৪৫ বাজিছিল - অস্তগামী সুৰুজৰ ৰাঙলী আভাই ৰঙীন কৰি তুলিছিল চৌপাশ। বিমা...\n- ডেটিঙ ====== দোঁ খাই থকা অনিদ্ৰাৰ তলেৰে তেঁও আহিছে, ঘঁড়ীৰ কাটা দুডালে খেদি খেদি চুব নোৱাৰা বৰ্তমানত মই তেঁওলৈ ৰৈ আছো মৰি অহা গধূলি এটাৰ গেটত, আৰু মাথো এই ...\nটেলিভিছন - সৰুতে আমাৰ এটা টেলিভিছন নাছিল বাবেই নেকি দেওবাৰৰ পুৱাবোৰ বৰ উত্কণ্ঠাৰ আছিল ৰাম-সীতাৰ প্ৰেম আৰু ধৰ্ম-অধৰ্মৰ যুঁজতকৈ আন এখন যুজ জিকিব লাগিছিল টেলিভিছনৰ প্ৰেম...\nপ্রস্থাৱনা ... - এই প্রথম অভিধানখন উলিয়াই ল'লো জীৱন যাৰ প্রথম শব্দ আৰু তুমি? শেষ ...\n- কি লিখা যায় জোনাকৰ চোতালত ৰূপালী হাঁহি নিগৰা সময়বোৰৰ সোঁৱৰণত কি আছিল মোহাচ্ছন্ন দুপৰবোৰৰ ৰং কেনে আছিল দু্ৰ্দান্ত আবেলিবেলাৰ গান প্ৰত্যয়ৰ বাটেৰে ৰাতি হোৱা গ...\n- বেবী ড'ল মেঁ চোনে ডি- অ'ফিচলৈ যোৱাৰ আগতে ৰাতিপুৱা চাহ খাই খাই অসমীয়া বাতৰি চোৱাটো মোৰ এটি পুৰণি অভ্যাস। আজিও চাই আছোঁ বাতৰি। দুদিনমান আগতে অহা শহুৰ-শাহুও আ...\nআমাৰ অসম : ১১ মাৰ্চ ২০১৪ -\n## - যোৱা ২৯ ডিচেম্বৰ, ২০১৩ ইং তাৰিখ ৰবিবাৰে মুক্তি পালে ৰাণীৰ সন্তান অংকুৰ তনয় (বিশ্বজিৎ বড়ো)-ৰ প্ৰথম শ্ৰাৱ্য চিডি "তুমি কাষত থাকিলে" । "তুমি কাষত থাকিলে"-ৰ ...\nৱেবচাইট, ব্লগ ইত্যাদি আৰু চাৰ্ছ ইঞ্জিন অপ্টিমাইজেশ্বন (Search Engine Optimization - SEO) - আজিকালি ইন্টাৰনেট বুলিলেই ব্লগ, ৱেবচাইট ইত্যাদিৰ পয়োভৰ। বিভিন্ন ভাষা, বিভিন্ন বিযয়ৰ ওপৰত কৌটি কৌটি ৱেবচাইট। কিন্তু, সকলোবোৰ ৱেবচাইটেই সমানেই জনপ্ৰিয় ন...\n............ মোৰ তুলিকাৰ পৃথিৱী............\nReborn - Oil painting - "Reborn"\nপেলেষ্টাইন দে - এহাল দম্পতিৰ কথোপকথন :তাৰমানে কালিলৈ পেলেষ্টাইন দে? :আপুনিও ভাল মানুহ দেই। :কিয়? ভুল হৈছে নেকি? :ভেলেন্টাইন দে টোও আপোনাৰ মনত নাথাকে নে? :কিনো কবা আৰু। আমি ...\nপৃষ্ঠা পৰিচয় :\nচ'ৰাঘৰ : মূল পৃষ্ঠা\nএকলম... : আদৰণিমূলক পৃষ্ঠা\nঅনুভৱৰ এমুঠি : খণ্ড-বিখণ্ড অনুভৱৰ শৰাই\nস্পন্দন : পুৰণি তথা বিশেষ লেখনি\nৰূপালী ঢৌৰ কথাৰে... : শিশু সাহিত্য বিশেষ\nঅন্তৰা : নাট্যধাৰা\nঝৰ্ণা... : ফটো এলবাম\nNew Horizon : My English Writings\nকলমৰ সীৰলুত ৰচা এই সপোন\nএসাগৰ নীলাৰে দিয়া উপচাই,\nপ্ৰস্ফুটিত হওক তাত আশাৰ ৰেঙণি\nজীৱনৰ শত সুৰভি বিলাই ।\nব্লগটো সম্পৰ্কে আপোনাৰ মন্তব্য প্ৰকাশৰ বাবে "একলম..." পৃষ্ঠালৈ যাওক :\nফটোখনত ক্লিক্ কৰি "একলম..." পৃষ্ঠালৈ যাওক\nএক সুৰীয়া যাত্ৰা...\nকেইটামান অসমীয়া ৱেবছাইট :\nঅধিক অসমীয়া ৱেবছাইটৰ বাবে :\n#ফটোখনত ক্লিক্ কৰক...\nমুক্তি পালে নতুন শ্ৰাৱ্য চিডি "তুমি কাষত থাকিলে"...\nঅৰিজিনেল চিডি ক্ৰয় কৰি পাইৰেচী প্ৰতিৰোধ কৰক\nপ্ৰকাশৰ পথত এই লেখকৰ চুটিগল্প সংকলন "নষ্ট জোনাকৰ গদ্য"...\n(বিঃদ্ৰঃ- এইখন বেটুপাত নহয়)\nপ্ৰকাশৰ পথত এই লেখকৰ কবিতা সংকলন "জলফাই তলৰ গধূলি"...\nশব্দময় অতীতৰ গান...\nডেভিদ স্বৰ্গীয়াৰীৰদ্বাৰা সৰ্বস্বত্ত্ব সংৰক্ষিত . Picture Window theme. Theme images by borchee. Powered by Blogger.
